सुनील दत्त

सुनील दत्त (अंग्रेजी: Sunil Dutt, पंजाबी: ਸੁਨੀਲ ਦੱਤ, जन्म: 6 जून 1929, मृत्यु: 25 मई 2005), जिनका असली नाम बलराज दत्त था, भारतीय फिल्मों के विख्यात अभिनेता, निर्माता व निर्देशक थे, जिन्होंने कुछ पंजाबी फिल्मों में भी अभिनय किया। इसके अतिरिक्त उन्होंने भारतीय राजनीति में भी सार्थक भूमिका निभायी। मनमोहन सिंह की सरकार में 2004 से 2005 तक वे खेल एवं युवा मामलों के कैबिनेट मन्त्री रहे। उनके पुत्र संजय दत्त भी फिल्म अभिनेता हैं।

उन्होंने 1984 में कांग्रेस पार्टी के टिकट पर मुम्बई उत्तर पश्चिम लोक सभा सीट से चुनाव जीता और सांसद बने। वे यहाँ से लगातार पाँच बार चुने जाते रहे। उनकी मृत्यु के बाद उनकी बेटी प्रिया दत्त ने अपने पिता से विरासत में मिली वह सीट जीत ली। भारत सरकार ने 1968 में उन्हें पद्म श्री सम्मान प्रदान किया। इसके अतिरिक्त वे बम्बई के शेरिफ़ भी चुने गये।

 आरम्भिक जीवन 
सुनील का जन्म ब्रिटिश भारत में पंजाब राज्य के झेलम जिला स्थित खुर्दी नामक गाँव में हुआ था। यह गाँव अब पाकिस्तान मे है। बँटवारे के दौरान उनका परिवार भारत आ गया। सुनील ने मुम्बई के जय हिन्द कालेज में दाखिला लिया और जीवन यापन के लिये बेस्ट में कण्डक्टर की नौकरी भी की।

 करियर 
उनके कैरियर की शुरुआत रेडियो सीलोन पर, जो कि दक्षिणी एशिया का सबसे पुराना रेडियो स्टेशन है, एक उद्घोषक के रूप में हुई जहाँ वे बहुत लोकप्रिय हुए। इसके बाद उन्होंने हिन्दी फ़िल्मों में अभिनय करने की ठानी और बम्बई आ गये। 1955 मे बनी "रेलवे स्टेशन" उनकी पहली फ़िल्म थी पर 1957 की 'मदर इंडिया' ने उन्हें बालीवुड का फिल्म स्टार बना दिया। डकैतों के जीवन पर बनी उनकी सबसे बेहतरीन फिल्म मुझे जीने दो ने वर्ष 1964 का फ़िल्मफ़ेयर सर्वश्रेष्ठ अभिनेता पुरस्कार जीता। उसके दो ही वर्ष बाद 1966 में खानदान फिल्म के लिये उन्हें फिर से फ़िल्मफ़ेयर का सर्वश्रेष्ठ अभिनेता पुरस्कार प्राप्त हुआ।

1957 में बनी महबूब खान की फिल्म मदर इण्डिया में शूटिंग के वक़्त लगी आग से नरगिस को बचाते हुए सुनील दत्त बुरी तरह जल गये थे। इस घटना से प्रभावित होकर नरगिस की माँ ने अपनी बेटी का विवाह 11 मार्च 1958 को सुनील दत्त से कर दिया।

1950 के आखिरी वर्षों से लेकर 1960 के दशक में उन्होंने हिन्दी फिल्म जगत को कई बेहतरीन फिल्में दीं जिनमें साधना (1958), सुजाता (1959), मुझे जीने दो (1963), गुमराह (1963), वक़्त (1965), खानदान (1965), पड़ोसन (1967) और हमराज़ (1967) प्रमुख रूप से उल्लेखनीय हैं।

फिल्म "मुझे जीने दो" में उनके बेहतरीन अभिनय ने उन्हें बहुत लोकप्रिय स्टार बना दिया।

 प्रमुख फिल्में 
 वर्ष  फ़िल्म  चरित्र  टिप्पणी2003  मुन्ना भाई एम बी बी एस  1993  क्षत्रिय  1993  फूल  बलराम चौधरी 1992  परम्परा  ठाकुर भवानी सिंह 1992  विरोधी  पुलिस कमिश्नर 1991  हाय मेरी जान  1991  कुर्बान  पृथ्वी सिंह 1991  यह आग कब बुझेगी  1991  प्रतिज्ञाबद्ध  1988  धर्मयुद्ध  ठाकुर विक्रम सिंह 1987  वतन के रखवाले  जेलर सूरज प्रकाश 1986  काला धंधा गोरे लोग माइकल/सुदर्शन1986  मंगल दादा  1985  फासले  विक्रम 1984  लैला  1984  यादों की ज़ंजीर  1984  राज तिलक  जय सिंह 1982  बदले की आग  1982  दर्द का रिश्ता  1981  रॉकी  1980  यारी दुश्मनी  1980  गंगा और सूरज  1980  लालू पुकारेगा  1980  एक गुनाह और सही  1980  शान  डी एस पी शिव कुमार 1979  जानी दुश्मन  1979  अहिंसा  1979  मुकाबला  विक्रम 'विकी' 1979  सलाम मेमसाब  1978  डाकू और जवान  1978  काला आदमी  1978  राम कसम  1977  पापी  राज कुमार 1977  आखिरी गोली  1977  ज्ञानी जी  1977  लड़की जवान हो गई  1977  सत श्री अकाल  1977  चरनदास  1977  दरिन्दा  1976  नागिन  प्रोफेसर विजय 1976  नेहले पे देहला  1975  उमर कैद  1975  ज़ख्मी  आनन्द 1975  हिमालय से ऊँचा  विजय 1974  प्राण जाये पर वचन ना जाये  राजा ठाकुर 1974  कोरा बदन  1974  दुख भंजन तेरा नाम  साधु 1974  गीता मेरा नाम  1974  ३६ घंटे  हिम्मत 1973  हीरा  हीरा 1973  मन जीते जग जीत  1972  जय ज्वाला  1972  ज़िन्दगी ज़िन्दगी  डॉक्टर सुनील 1972  ज़मीन आसमान  रवि 1971  रेशमा और शेरा  शेरा 1971  ज्वाला  1970  भाई भाई  1970  दर्पण  बलराज दत्त 1969  चिराग  अजय सिंह 1969  प्यासी शाम  राजा 1969  मेरी भाभी  राजू 1969  भाई बहन  सुरेन्द्र प्रताप 1969  ज्वाला  1968  गौरी  सुनील 1968  पड़ोसन  भोला 1968  साधू और शैतान  1967  मिलन  1967  हमराज़  कुमार 1967  मेहरबाँ  1966  मेरा साया  ठाकुर राकेश सिंह 1966  ग़बन  रामनाथ 1966  आम्रपाली  1965  खानदान  गोविंद एस लालबहादुर  फ़िल्मफ़ेयर सर्वश्रेष्ठ अभिनेता पुरस्कार 1965  वक्त  बबलू/रवि 1964  यादें  अनिल 1964  बेटी बेटे  1964  गज़ल   एजाज़ 1963  नर्तकी  1963  गुमराह  राजेन्द्र 1963  आज और कल  1963  ये रास्ते हैं प्यार के  1963  मुझे जीने दो   फ़िल्मफ़ेयर सर्वश्रेष्ठ अभिनेता पुरस्कार 1962  मैं चुप रहूँगी  कमल कुमार 1962  झूला  1961  छाया  1960  हम हिन्दुस्तानी  सुरेन्द्र नाथ 1960  उसने कहा था  1960  दुनिया झुकती है  1960  एक फूल चार काँटे  संजीव 1959  इंसान जाग उठा  रंजीत 1959  दीदी  1959  सुजाता  1958  पोस्ट बॉक्स 999  विकास 1958  साधना  मोहन 1957  पायल  मोहन 1957  मदर इण्डिया  बिरजू 1956  किस्मत का खेल  1956  राजधानी  1956  एक ही रास्ता  अमर 1955  कुंदन  अमृत 1955  रेलवे प्लेटफ़ॉर्म  रामू 
 बतौर निर्माता 
 वर्ष  फ़िल्म  टिप्पणी1991  यह आग कब बुझेगी 1982  दर्द का रिश्ता 1971  रेशमा और शेरा 1963  ये रास्ते हैं प्यार के 
 बतौर निर्देशक 
 वर्ष  फ़िल्म  टिप्पणी1991  यह आग कब बुझेगी 1982  दर्द का रिश्ता 1981  रॉकी 1978  डाकू और जवान 1971  रेशमा और शेरा 1968  गौरी 1964  यादें 

 सम्मान और पुरस्कार 
 1964 - फ़िल्मफ़ेयर सर्वश्रेष्ठ अभिनेता पुरस्कार - मुझे जीने दो
 1966 - फ़िल्मफ़ेयर सर्वश्रेष्ठ अभिनेता पुरस्कार - खानदान
 1967 - बंगाल फिल्म जर्नलिस्ट ऐसोसिएशन का सर्वश्रेष्ठ अभिनेता पुरस्कार - मिलन
 1968 - पद्म श्री
 1982 - बम्बई के शेरिफ़
 1995 - फिल्म फेयर का लाइफटाइम अचीवमेण्ट अवार्ड
 1997 - स्टार स्क्रीन का लाइफटाइम अचीवमेण्ट अवार्ड
 1998 - राजीव गान्धी राष्ट्रीय सद्भावना सम्मान
 2005 - दादा साहब फाल्के अकादमी का फाल्के अवार्ड
 2005 - आईआईएफएस लन्दन का भारत गौरव सम्मान

राजनीतिक कैरियर
1987 में, जब पंजाब उग्रवाद का सामना कर रहा था, तब सद्भाव और भाईचारा स्थापित करने के लिए सुनील दत्त ने बॉम्बे से अमृतसर (स्वर्ण मंदिर) तक महाशांति पदयात्रा की। बंबई से 78 दिनों तक 2000 किमी पैदल चलकर वे अमृतसर पहुंचे और उस महाशांति पदयात्रा में उनके साथ उनकी पुत्री प्रिया दत्त और 80 अन्य व्यक्ति भी थीं। पदयात्रा के दौरान 500 से अधिक सड़क किनारे सभाओं को संबोधित करने के लिए दत्त ने भयानक गर्मी, पीलिया और पैरों के छाले पर काबू पाया। 1990 के दशक की शुरुआत में कुछ वर्षों के लिए उनका राजनीतिक करियर रुक गया था, जब उन्होंने अपने बेटे को एके -56 रखने के लिए गिरफ्तार किए जाने के बाद जेल से मुक्त करने के लिए काम किया था, जिसका दावा था कि वह बॉम्बे में बम विस्फोटों के बाद अपने परिवार की सुरक्षा के लिए था।

 लोक कल्याण के कार्य 
सुनील दत्त और नरगिस - दोनों पति पत्नी ने मिलकर "अजन्ता आर्ट्स कल्चरल ट्रुप" नाम से एक सांस्कृतिक संस्था का निर्माण बहुत पहले ही कर लिया था। इस संस्था के माध्यम से वे फिल्म निर्माण से लेकर राष्ट्र व लोक कल्याण के कार्य निरन्तर करते रहे। 1981 में यकृत कैंसर से हुई उनकी पत्नी नरगिस दत्त की मृत्यु के बाद सुनील दत्त ने "नरगिस दत्त मैमोरियल कैंसर फाउण्डेशन" की स्थापना की। इतना ही नहीं, प्रति वर्ष उनकी स्मृति में "नरगिस अवार्ड" भी देना प्रारम्भ किया। अब ये दोनों कार्य उनकी बेटियाँ व बेटा मिलकर देखते हैं।

25 मई 2005 को मुम्बई में पाली हिल बान्द्रा स्थित बँगले पर हृदय गति बन्द हो जाने से उनकी मृत्यु हो गयी।

 इन्हें भी देखें 
 नर्गिस
 मुझे जीने दो
 सन्दर्भ 

 बाहरी कड़ियाँ 
 आधिकारिक जालस्थल 

श्रेणी:1929 में जन्मे लोग
श्रेणी:निधन वर्ष अनुपलब्ध
श्रेणी:हिन्दी अभिनेता
श्रेणी:सांसद
श्रेणी:पद्मश्री प्राप्तकर्ता